text: Cykelentusiaster spinner 24 timer i træk
  18 januar 2015 kl. 10.28
  Søndag middag slutter et cykelmaraton for 300 mennesker. De har det sidste døgn siddet på en spinning cykel.
  
  Nogle få af rytterne har kørt alle 24-timer kun afbrudt af instruktørskifte, andre har kørt i hold, og derfor kunnet få sig nogle velfortjente pauser.
  27 erfarne instruktører har motiverer cyklisterne gennem de mange timers hårde arbejde på cyklerne.
  Og til at sætte yderligere fart over feltet deltager også den engelske spinning-mester Delvin Clarke fra Birmingham i cykelarrangementet.
  Det er Bike Academy og Fitness1 i Kolding som sammen har arrangeret begivenheden, der foregår i TreFor Arena i Kolding.
  Se Wisti Knudsen fra Roskilde svede. Han har som en af de få kørt alle 24 timer
  